Predkladacia správa

Ministerstvo financií Slovenskej republiky predkladá v zmysle záverov 144. Porady vedenia MF SR zo dňa 29. novembra 2001, informáciu  na rokovanie vlády o postupoch v boji proti škodlivej daňovej súťaži a aktivitách najmä OECD v tejto oblasti. Problémy súvisiace so škodlivou daňovou súťažou nie sú novým fenoménom, ale až intenzívna globalizácia umožnila rozšírenie mobilných aktivít, najmä finančných a poskytovanie rôznych služieb (poradenských, reklamných), čím na jednej strane uľahčila presun kapitálu, na druhej strane však zapríčinila narúšanie základu dane.  

V rámci projektu škodlivej daňovej súťaže, ktorý sa v gescii OECD rieši, sa okrem iného hľadajú spôsoby ako minimalizovať dôsledky škodlivej daňovej súťaže a prijať také obranné opatrenia, ktoré by škodlivé daňové praktiky v čo možno najväčšej miere eliminovali. Na projekte, ktorého sa v rámci globálnych fór zúčastňujú okrem členských štátov OECD i nečlenské ekonomiky a tie daňové raje, ktoré vyjadrili záujem o spoluprácu v tejto oblasti. 

Pri príprave predkladaného materiálu boli použité pracovné materiály z rokovaní OECD, Fóra pre škodlivú daňovú súťaž, ktorého úlohou je vypracovať smernice pre preferenčné daňové režimy uplatňované zo strany členských štátov OECD. Súčasne sa v rámci prác Fóra riešia otázky obrany proti škodlivej daňovej súťaž, ktorých cieľom je prijatie rámca opatrení na eliminovanie dôsledkov škodlivé daňové súťaže.

Pre komplexnosť materiálu sú uvedené aj legislatívne pravidlá uplatňované v Slovenskej republike, ktoré súvisia s predmetnou problematikou. Na záver sú uvedené poznatky, ktoré prezentovalo Ministerstvo spravodlivosti SR v informatívnom materiáli, ktorý bol ako informatívny predložený na rokovanie vlády SR dňa 20.6.2001.

	Predkladaný materiál sa zaoberá daňovou problematikou, ktorá v materiáli Ministerstva spravodlivosti SR čiastočne absentovala. Preto sa tento materiál na základe záverov Porady vedenia MF predkladá ako informatívny na rokovanie vlády.